२०७६ असारसम्म कालोपत्रे सक्नुपर्ने आयोजनाको कामको गती भने शुस्तनै छ। २२ देखि ३० किलोमिटरको सडक कालोपत्रे गर्ने जिम्मा पाएको लोहोनी एण्ड ब्रदर्श कन्ट्रक्सन प्रालीले २०७२ असारमा सम्झौता गरेको थियो। २०७४ असारमा सिध्याउनुपर्ने काम ४० प्रतिशत मात्रै पुरा गरेको छ। १२ करोड ७ लाख रुपैयाँमा ठेक्का सम्झौता भएको थियो। पहिलो पटक थपिएको म्याद सकिएपछि आउँदो चैत मसान्त सम्म पुन म्याद थप्ने तयारी गरिएको छ। ३० किलोमिटरदेखि बारपाक अर्थात ४६ किलोमिटर सम्मको अन्तिम खण्डको ३५ करोड ४ लाख रुपैयाँमा ठेक्का सम्झौता भएको छ।
